Rosens navn (film)

Rosens navn (orig. Der Name der Rose) er en engelskspråklig thriller og mysteriefilm fra 1986 basert på Umberto Ecos roman med samme tittel fra 1980. Den er regissert av Jean-Jacques Annaud og har Sean Connery og Christian Slater i hovedrollene. Filmen er en samproduksjon mellom Italia, Frankrike og Tyskland.

Handling
Handlingen er lagt til et italiensk kloster på 1300-tallet. Flere uforklarlige drap skjer ved klostret og enkelte tror onde makter er løs. Den nyankomne og frimodige fransiskanermunken William av Baskerville tror ikke på alt folkesnakket om onde makter og sammen med sin elev starter han å granske drapene ved å ta fornuften til hjelp. Flere mystiske dødsfall skjer og etterhvert begynner han å ane at det ligger en komplott bak det hele.

Om filmen

Anmelderne 
Den fikk forholdsvis god mottakelse av anmelderne og har fått 74 % på Rotten Tomatoes. De norske anmelderne var også ganske godt fornøyd. Blant annet gav Aftenposten den terningkast fem, mens VG, Dagbladet og Dagsavisen gav den fire. VGs anmelder gav den terningkast fire og beskrev den som underholdende, men mente samtidig at den var for overfladisk og forvirrende.

Priser 
Den har vunnet en rekke priser, blant dem to BAFTA-priser (Beste mannlige hovedrolle og beste Make-up), to Deutscher Filmpreis (beste mannlige hovedrolle og beste spillefilm) og César-prisen for beste utenlandske film.

Historisk bakgrunn 
Filmen tegner et troverdig bilde av senmiddelalderen, - en tid preget av store omveltninger, politisk og religiøs maktkamp, kjetterbål og overtro. Den viser også den gryende overgangen fra middelalder til renessanse.

I rollene

Referanser

Eksterne lenker 
 

Filmer fra 1986
Tyske thrillerfilmer
Tyske mysteryfilmer
Italienske thrillerfilmer
Italienske mysteryfilmer
Franske thrillerfilmer
Franske mysteryfilmer
Filmer basert på bøker
Engelskspråklige filmer
Filmer satt i middelalderen
Filmer lagt til Italia